IMISLab/GreekWikipedia huggingface dataset:
Μπούργκρεντ της Μερκίας

Ο Μπούργκρεντ της Μερκίας, Αγγλοσάξονας βασιλιάς της Μερκίας (Burgred, 852-874) ήταν διάδοχος του Μπέορθγουλφ της Μερκίας ο οποίος ήταν πιθανότατα συγγενής του. Ο Μπούργκρεντ έμεινε γνωστός σαν ο γαμπρός του Έθελγουλφ του Ουέσσεξ λόγω του γάμου του με την μοναδική κόρη του Σάξονα βασιλιά Έθελσγουιθ, ο γάμος γιορτάστηκε με μεγαλοπρεπείς τελετές στα ανάκτορα του Τσίππενχαμ στο Ουέσσεξ το Πάσχα του 853 αλλά δεν απέκτησαν παιδιά.

 Το 853 ο Μπούργκρεντ έστειλε απεσταλμένους στο πεθερό του ζητώντας βοήθεια να αντιμετωπίσει την εξέγερση των Ουαλών στα δυτικά τμήματα του βασιλείου του στην Ιρλανδική θάλασσα, ο πεθερός του έστειλε αμέσως βοήθεια με την οποία κατόρθωσε να τους υποτάξει. Δώδεκα χρόνια μετά την επιτυχία του Μπούργκρεντ απέναντι στους Ουαλούς (865) η Μερκία δέχτηκε επίθεση από τον μεγάλο στρατό των Βίκινγκ, μετά τις επιτυχίες τους στην Ανατολική Αγγλία και στην Νορθούμπρια έφτασαν μέσω της Μερκίας στο Νότιγχαμ (867). Ο Μπούργκρεντ ζήτησε βοήθεια από τον κουνιάδο του Έθελρεντ του Ουέσσεξ και του Κεντ αλλά στάθηκε ανίκανος να τους αντιμετωπίσει και αναγκάστηκε να αγοράσει την ειρήνη. Οι Βίκινγκ έκαναν νέα προέλαση (874) από το Λίντσεϊ στο Ρέπτον, κυρίευσαν το Τάμγουορθ αναγκάζοντας τον Μπούργκρεντ και την σύζυγο του να δραπετεύσουν από τον θρόνο. Οι Βίκινγκ τοποθέτησαν νέο βασιλιά τον Κέολγουλφ Β΄ της Μερκίας και τον ανάγκασαν να δώσει όρκους υποταγής απέναντι τους. Ο Μπούργκρεντ δραπέτευσε στην Ρώμη όπου και πέθανε, τάφηκε στην Σάντα Μαρία της Αγγλικής σχολής στην Ρώμη. Τα νομίσματα του Μπούργκρεντ εξακολουθούσαν να κυκλοφορούν και μετά από τον ίδιο σε πολύ μικρότερο βαθμό, το 1998 μια δέσμη νομισμάτων του Μπούργκρεντ βρέθηκε από Πανεπιστήμιο του Μπέρμιγχαμ κοντά στο κάστρο του Μπάνμπουρι. Ασημένια νομίσματα του Μπούργκρεντ βρέθηκαν τον Δεκέμβριο του 2003 σε μια ακτή του Γιορκσάιρ την οποία οι Βίκινγκ χρησιμοποιούσαν σαν τόπο ταφής των πλοίων τους. Ann Williams; Alfred P. Smyth; D. P. Kirby (1991). A Biographical Dictionary of Dark Age Britain: England, Scotland, and Wales, C. 500-c. 1050 Anglo-Saxon Chronicle: MS A v. 3, Janet Bately (ed.), Brewer, Rochester (NY) 1986 "Burgred (d. 874?)". Oxford Dictionary of National Biography (online ed.). Oxford University Press. Dr Rory Naismith; Dr Martin Allen; Dr Elina Screen (28 December 2014). Early Medieval Monetary History: Studies in Memory of Mark Blackburn Μπούργκρεντ Αρχειοθετήθηκε 2020-09-20 στο Wayback Machine. Νομίσματα του Μπούργκρεντ
Μάριους Μύλλερ-Βέστερνχαγκεν

Ο Μάριους Μύλερ-Βέστερνχαγκεν (γερμ. Marius Müller-Westernhagen) (γενν. 6 Δεκεμβρίου 1948, Ντύσσελντορφ) είναι Γερμανός ηθοποιός, συνθέτης, στιχουργός και τραγουδιστής της ροκ μουσικής. Θεωρείται ως πιο εμπορικά επιτυχημένος Γερμανός μουσικός. Πατέρας του ήταν ο ηθοποιός Χανς Μύλλερ-Βέστερνχαγκεν.

 1962: Die höhere Schule 1964: Sechs Personen suchen einen Autor 1967: Ostern 1968: Harakiri Whoom 1968: Der Unfall 1970: no prizes-no wagering 1970: Express 1971: Hurra, bei uns geht’s rund! 1973: Veränderung in Milden 1974: Ein deutsches Attentat 1975: Verlorenes Leben 1976: Sladek oder die schwarze Armee 1976: Tatort: „Transit ins Jenseits“ 1976: Aufforderung zum Tanz 1977: Das zweite Erwachen der Christa Klages 1977: Klaras Mutter 1978: Der Gehilfe 1979: Der Tote bin ich 1979: Der Mörder 1980: Theo gegen den Rest der Welt 1980: Geteilte Freude 1980: Mosch 1982: Der Mann auf der Mauer 1984: Der Schneemann 1987: Deshima 1987: Der Madonna-Mann Επίσημος ιστότοπος Μάριους Μύλλερ-Βέστερνχαγκεν στο Allmusic Μάριους Μύλλερ-Βέστερνχαγκεν στην IMDb
Πανελλήνιο Πρωτάθλημα Ενόργανης Γυμναστικής 2008

Το Πανελλήνιο Πρωτάθλημα Ενόργανης Γυμναστικής 2008 ήταν η 38η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 1 έως και την Κυριακή 2 Μαρτίου του 2008. Συμμετείχαν 83 αθλητές από 22 συλλόγους. Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Α.Ο. Διαγόρας Αμπελοκήπων και στις γυναίκες ο Γ.Α.Σ. Ειρήνη Περιστερίου.

 2006 | 2007 | 2008 | 2009 | 2010 Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive Όλα έτοιμα για το πανελλήνιο πρωτάθλημα ενόργανης – Οι νικητές των προηγούμενων διοργανώσεων (1997—2008) στο Internet Archive Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) «Όλα τα αστέρια της ελληνικής ενόργανης στο πανελλήνιο πρωτάθλημα» στο Internet Archive «Πρωταθλήτρια ξανά η Στεφανί Μπισμπίκου στο σύνθετο ατομικό γυναικών» στο Internet Archive «Ο Μαρκούσης πρωταθλητής Ελλάδας στο σύνθετο ατομικό – Νέα προγράμματα από Μάρα, Ταμπάκο» στο Internet Archive «Έπεσε η αυλαία του πανελλήνιου πρωταθλήματος ενόργανης στη Θεσσαλονίκη» στο Internet Archive
Ιωάννης Χατζηγιάννης

Ο Ιωάννης Χατζηγιάννης ήταν ένας σημαντικός Έλληνας πολιτικός η προέλευση του οποίου προέρχεται από το νησί της Σάμου. Η καταγωγή του είναι από το Καρλόβασι όπου και γεννήθηκε το 1832. Από το 1867 που εκλέγεται πληρεξούσιος ασχολείται με την πολιτική. Είναι από τους πιο ισχυρούς πολιτικούς άντρες του νησιού στο χρονικό διάστημα 1867-1904.

 Ο Ιωάννης Χατζηγιάννης μέσα από τα έργα του συνέβαλε στην ενίσχυση της πολιτιστικής κληρονομιάς του νησιού. Δημιούργησε το Χατζηγιάννειο Παρθεναγωγείο το 1903 με το κόστος κατασκευής να ανέρχεται στα 50.000 φράγκα και να καλύπτεται από τον ίδιο. Σε συνεργασία με τον γιατρό Χριστόδουλο Μανταφούνη και τον βιομήχανο Γεώργιο Νικολάου, χτίζει την Πορφυριάδα Σχολή Καρλοβάσου. Η δαπάνη εκτιμάται στις 2000 λίρες. Με δική του πρωτοβουλία γίνεται και η κατασκευή αμαξιτής οδού που ενώνει το Βαθύ με το Καρλόβασι, από την εταιρεία Ριβαμπέλλα και Γουναράκης τον Απρίλιο του 1899 με το κόστος κατασκευής να ανέρχεται στα 691.500 χρυσά φράγκα. Χαρακτηριστικός είναι και ο ρόλος του στην δημιουργία ενός από τα μεγαλύτερα έργα της ηγεμονικής περιόδου το λιμάνι Καρλοβάσου. Οι εργασίες κατασκευής του διαρκούν από το 1871 έως το 1903, δηλαδή πάνω από τριάντα χρόνια. Η ύπαρξη του συντελεί στην αύξηση της οικονομικής και ιδιαίτερα της βιομηχανικής δραστηριότητας της πόλης. Την περίοδο 1870-1900 η κυβέρνηση της ηγεμονίας της Σάμου γίνεται από το κόμμα του Ιωάννη Χατζηγιάννη. Μεταμορφώνει το παλιό μεγαλοχώρι Νέο Καρλόβασι σε αστική πόλη. Ανεγείρονται πολυτελείς κατοικίες, μεγαλοπρεπή δημόσια κτήρια, το ηγεμονικό μέγαρο, η μεγάλη γέφυρα Νέου-Μεσαίου, καθιδρύεται η Εμπορική σχολή και οικοδομείται η μητρόπολη της Παναγίας. Σε τρεις δεκαετίες γίνονται όσα έργα δεν έγιναν τριακόσια χρόνια. Από τα έργα αυτά φαίνεται η μεγάλη αγάπη που τρέφει για το Καρλόβασι. Στην εποχή του το τελευταίο αναδεικνύεται σε ένα νησιώτικο, εμπορικό και βιομηχανικό κέντρο στο Ανατολικό Αιγαίο. Με τις πρωτοβουλίες του και τα έργα του το Καρλόβασι γίνεται πρωτεύουσα της δυτικής Σάμου. Θ. Δ. Σαρηγιάννης, «Ι. ΧΑΤΖΗΓΙΑΝΝΗΣ, Ν. ΒΛΙΑΜΟΣ, ΑΛ. ΣΕΒΑΣΤΑΚΗΣ: ΤΡΕΙΣ ΠΟΛΙΤΙΚΟΙ ΣΤΟ ΚΑΡΛΟΒΑΣΙ», Πρακτικά Συνεδρίου (2007), σ. 84-87.
Παραλία Τραπέζης Αχαΐας

Για οικισμούς κ.λπ. με την ονομασία Παραλία στην Ελλάδα, δείτε: Παραλία. Για οικισμούς κ.λπ. με την ονομασία Παραλία στην Αχαΐα, δείτε: Παραλία Αχαΐας (αποσαφήνιση). Η Παραλία Τραπέζης είναι μικρός πεδινός παραθαλάσσιος οικισμός του Νομού Αχαΐας, αποτελεί τμήμα της Τοπικής Κοινότητας Τραπέζης, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας.

 Πρόκειται για σχετικά καινούριο οικισμό καθότι αναγνωρίστηκε ως τέτοιος στις 14/03/1971. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Διακοπτού ως τμήμα του πρώην δημοτικού διαμερίσματος Τραπέζης Αχαΐας. Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής: Ο πληθυσμός του οικισμού αυξάνεται τους καλοκαιρινούς μήνες καθότι αποτελείται από πολλές εξοχικές κατοικίες. Γειτνιάζει με τον παραθεριστικό οικισμό της Πούντας και αποτελούν ως σύνολο δημοφιλή παραθεριστικό προορισμό με τοπόσημο της περιοχής την ομώνυμη βοτσαλωτή παραλία. Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), Λεξικό Διοικητικών Μεταβολών των Δήμων και Κοινοτήτων (1912-2001), Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Παραλίας Τραπέζης Αχαΐας. eetaa.gr. Ανακτήθηκε: 13/06/2018. Ε.Ε.Τ.Α.Α. - Διοικητικές μεταβολές Κοινότητας Τραπέζης Αχαΐας. eetaa.gr. Ανακτήθηκε: 13/06/2018.
Βασίλι Στεπάνοφ

Ο Βασίλι Σεργκέγεβιτς Στεπάνοφ (Ρώσικα: Васи́лий Серге́евич Степа́нов) είναι Ρώσος ηθοποιός, γεννημένος 14 Ιανουαρίου του 1986 στη Μόσχα, έγινε γνωστός από το ρόλο του στη σειρά ταινιών του Φιόντορ Μπονταρτσούκ, Το Κατοικήσιμο Νησι (Ρώσικα:Обитаемый остров) με τους Πιότρ Φιόντοροφ και Γιούλια Σνιγκίρ, Φιόντορ Μπονταρτσούκ και τη φωνή του την έπαιξε ο ηθοποιός Μαξίμ Ματβέγεφ.

 Ο Βασίλι Στεπάνοφ γεννήθηκε στη Μόσχα στις 14 Ιανουαρίου του 1986 από πατέρα εθνοφύλακα και μητέρα πωλήτρια. Όταν ήταν μικρός τις διακοπές του τις περνούσε συνήθως με τη γιαγιά του. Αποφοίτησε από τη σχολή φυσικής αγωγής και αθλημάτων. Προς το παρόν είναι μαθητευόμενος θεατρικής σχολής. 2008: Το κατοικημένο νησί (ταινία) 2009: Το κατοικημένο νησί 2: Η εξέγερση (ταινία) 2012: My Guy 2011: Insurance Case (Τηλεοπτική ταινία) 2011: Kiss Socrates (Λευκορώσικη Σειρά) 2012: Long time passed (Οικοδεσπότης Σόου) O Βασίλι Στεπάνοφ στο IMDB
Chevrolet AK Series

Η σειρά Chevrolet AK ήταν μια σειρά από φορτηγά που πωλούνταν με τη μάρκα Chevrolet, με παραγωγή να ξεκινά το 1941 έως το 1947. Χρησιμοποιούσε την πλατφόρμα GM A, κοινή με το Chevrolet Deluxe. Η σειρά AK επίσης πουλιόταν από την αδελφική μάρκα GMC με διαφορετικό όνομα και μερικές μηχανικές αλλαγές, με την κύρια οπτική διαφορά να είναι ότι η Chevrolet είχε κάθετες ράβδους στη μάσκα, ενώ η GMC είχε οριζόντιες ράβδους. Τα μοντέλα GMC 1941-45 πωλήθηκαν ως Σειρά C και έγιναν Σειρά E για τα μοντέλα 1946 και 1947 (Σειρά CC / EC-Series για τα συμβατικά μοντέλα καμπίνας και CF-Series/EF-Series για τα μοντέλα COE).

 Η σειρά AK αντιπροσώπευε μια εμφάνιση διαχωρισμένη από τα προηγούμενα προϊόντα της Chevrolet, όπου τα επιβατικά αυτοκίνητα και τα φορτηγά είχαν κοινή εμφάνιση, όπως φαίνεται στο φορτηγό Chevrolet Master. Το Chevrolet Deluxe ήταν μια ολοκαίνουργια εμφάνιση όταν παρουσιάστηκε το 1941, αλλά και πάλι μοιράστηκε μερικά εσωτερικά εξαρτήματα με την AK σειρά. Αντικαταστάθηκε με το Advance-Design, που πουλήθηκε επίσης ως GMC. Το φορτηγό αυτό έγινε γνωστό επειδή εμφανίστηκε στην ταινία τρόμου Jeepers Creepers του 2001, οπού το τέρας της ταινίας το χρησιμοποιεί για να μεταφέρει πτώματα στο κρησφύγετό του και για να βγάζει αυτοκίνητα ανυποψίαστων εκτός δρόμου και να τους σκοτώνει. «A Brief Outline of the First Century of GMC Truck History»
Επίτροπος για τον Οικονομικό Προγραμματισμό και τον Προϋπολογισμό της Ευρωπαϊκής Ένωσης

Ο Επίτροπος για τον Οικονομικό Προγραμματισμό και τον Προϋπολογισμό είναι μέλος της Ευρωπαϊκής Επιτροπής. Σημερινός επίτροπος είναι ο Γιάνους Λεβαντόβσκι. Βασικές αρμοδιότητες του επιτρόπου είναι η διαχείριση του προϋπολογισμού της Ευρωπαϊκής Ένωσης και σχετικά οικονομικά θέματα εκτός από την budgetary discharge η οποία αποτελεί αρμοδιότητα του ευρωπαίου επιτρόπου επί διοικητικών θεμάτων (Admin Commissioner).

 Η Επίτροπος Γκριμπαουσκάιτε εγκρίθηκε από το Ευρωπαϊκό Κοινοβούλιο το 2004 ως Επίτροπος για τον Οικονομικό Προγραμματισμό και τον Προϋπολογισμό, μια θέση εκτεταμένη από την Επιτροπή του Πρόντι για να περιλαμβάνει τον Οικονομικό Προγραμματισμό. Ο προϋπολογισμός των 121,6 δισεκατομμυρίων ευρώ που προτάθηκε από τον επίτροπο το 2008 για πρώτη φορά με στόχο την αειφόρο ανάπτυξη θα ήταν υψηλότερος (57,2 δισ. ευρώ) από εκείνον για την Κοινή Γεωργική Πολιτική (56,3 δισ. ευρώ), παραδοσιακά την μεγαλύτερη πηγή εξόδων για την ΕΕ. Επίσης θα υπάρχει αύξηση στα ταμεία συνοχής, ενέργεια και τις μεταφορές κατά 14%, την έρευνα κατά 11% και την δια βίου μάθηση κατά 9%. Θα υπήρχε επίσης αύξηση στον διοικητικό προϋπολογισμό, βοήθεια στο Κόσοβο και στα Παλαιστινιακά ιδρύματα και κεφάλαια για την επιχείρηση Γαλιλαίος. Ιστότοπος του Επιτρόπου Ιστότοπος της Οικονομικής Επιτροπής DG Budget
Ζαφάρι

Ζαφάρι είναι ο τίτλος μιας Αμερικανο - Καναδικής σειράς κινουμένων σχεδίων παραγωγής 2018. Στην Ελλάδα η σειρά ξεκίνησε να προβάλλεται στις 5 Σεπτεμβρίου του 2020 απ' τη συχνότητα του Star Channel.

 Μερικές φορές η Μητέρα Φύση δημιουργεί ζώα εντελώς διαφορετικά απ' τα υπόλοιπα του είδους τους. Κάποιο απ' αυτά τα ζώα είναι ένας μικρός ελέφαντας ο οποίος ονομάζεται Ζούμπα και γεννήθηκε εντελώς μαγικά με ρίγες ζέβρας στο σώμα του. Τα υπόλοιπα ζώα τον αποφεύγουν επειδή βλέπουν πως είναι διαφορετικός και το θεωρούν μεγάλο πρόβλημα. Έτσι ο Ζούμπα πηγαίνει να ζήσει στη μυστική κοιλάδα Ζαφάρι η οποια βρίσκεται στους πρόποδες του όρους Κιλιμάντζαρο. Εκεί μαθαίνει πως το να είναι κανείς διαφορετικός απ' τους άλλους του είδους του δεν είναι κακό. Στο Ζαφάρι ο Ζούμπα συναντά τον Πόκεϋ ο οποίος είναι μια καμηλοπάρδαλη με φτερά παγωνιού, τον Αντόνιο ο οποιος είναι ένα λιοντάρι ροζ σαν φλαμίνγκο, τον Κουίνσι ο οποίος είναι μια μαϊμού με τα χρώματα του Ουράνιου Τόξου, τη Ρενάλντα η οποία είναι μια αντιλόπη με χαρακτηριστικά πετεινού και πολλά άλλα ζώα τα οποία διαφέρουν απ' τα υπόλοιπα του είδους τους. Αρχηγός των ζώων τα οποία ζουν στο Ζαφάρι είναι ο γορίλας Μπαμπάτουα και σ' εκείνον απευθύνεται όποιο αντιμετωπίζει οποιοδήποτε πρόβλημα. Το Ζαφάρι είναι το μέρος στο οποίο μπορεί κανείς να μεγαλώσει μαθαίνοντας πως το να είσαι διαφορετικός δεν είναι σοβαρό πρόβλημα.
1062 Λιούμπα

Η Λιούμπα (Ljuba) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,568. Ανακαλύφθηκε το 1925 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας.

 Η μέση διάμετρος της Λιούμπα εκτιμάται σε 55,10 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,067. Η Λιούμπα περιστρέφεται γύρω από τον εαυτό της μία φορά κάθε 33 ώρες και 48 λεπτά, μία πολύ αργή περιστροφή για αστεροειδή. Τροχιά από το JPL (Java) / Εφημερίδα
Φραντσέσκο Λορεντάν

Ο Φραντσέσκο Λορεντάν (Βενετία, 9 Φεβρουαρίου 1685 - Βενετία, 19 Μαίου 1762) ήταν ο 161ος Δόγης της Βενετίας (18 Μαρτίου 1752 - 19 Μαΐου 1762). Ο Λορεντάν ήταν άνθρωπος μέτριας μόρφωσης και πολιτικών ικανοτήτων σε αντίθεση με τον προκάτοχο του Πιέτρο Γκριμάνι που ήταν σημαντικός ποιητής και διπλωμάτης, διάδοχος του ήταν ο Μάρκο Φοσκαρίνι.

 Ο Φραντσέσκο Λορεντάν εξελέγη Δόγης της Βενετίας στις 18 Μαρτίου 1752 αλλά η επίσημη στέψη του έγινε στις 6 Απριλίου 1752 επειδή μεσολαβούσε το Πάσχα. Από την εποχή του το αξίωμα του δόγη έχασε τον ηγετικό ρόλο που είχε στο παρελθόν, ξέσπασαν συγκρούσεις ανάμεσα στους συντηρητικούς και τους μεταρρυθμιστές. Οι τελευταίοι αναζητούσαν να προχωρήσει η Δημοκρατία της Βενετίας σε μεταρρυθμίσεις αλλά οι συντηρητικοί το αρνήθηκαν και έστειλαν εξορία σημαντικές μορφές των μεταρρυθμιστών όπως ο Άντζελο Κουερίνι. Ο Δόγης αρνήθηκε να υποστηρίξει κάποια από τις δυο πλευρές, έτσι δεν μπόρεσε να εξελιχθεί σε σημαντική ιστορική μορφή την εποχή που η Δημοκρατία βρισκόταν υπό κατάρρευση. Η Βενετία μπόρεσε ωστόσο να έχει οικονομική ανάκαμψη ιδιαίτερα όταν ξέσπασε ο Επταετής Πόλεμος (1756), η ουδετερότητα που διατήρησε επέτρεψε στους εμπόρους να κάνουν ελεύθερα την δουλειά τους χωρίς ανταγωνιστές. Η ήττα των Γάλλων επέτρεψε στους Βενετούς να έχουν το μονοπώλιο στα μπαχαρικά της Ανατολής. Ο δόγης σε κάποιο σημείο έδειξε υπερήλικας και ετοιμοθάνατος αλλά μπόρεσε να αναρρώσει και έζησε άλλον έναν χρόνο μέχρι τον θάνατο του (19 Μαΐου 1762). Την χρονιά που ήταν άρρωστος οι υπόλοιποι ευγενείς περίμεναν με ευχαρίστηση τον θάνατο του για να τον διαδεχτούν, αυτό δείχνει ότι δεν είχαν κανέναν σεβασμό απέναντι του ενώ είχε γίνει πολλές φορές αντικείμενο χλευασμού στο κοινό. O Δόγης Φραντσέσκο Λορεντάν τάφηκε στην Βασιλική Αγίων Ιωάννη και Παύλου στην Βενετία μαζί με τον προπάτορα του Λεονάρντο Λορεντάν. Χρονολόγιο της Βενετίας
Ονόματα σε Μάρμαρο

Το πολεμικό μυθιστόρημα Ονόματα σε Μάρμαρο (εσθονικά: Nimed marmortahvlil‎), του Εσθονού συγγραφέα Άλμπερτ Κίβικας, θεωρείται ένα από τα πιο γνωστά έργα της Εσθονικής λογοτεχνίας. Για το έργο του αυτό ο Κίβικας βραβεύτηκε από την Εσθονική Λογοτεχνική Εταιρία. Δημοσιεύτηκε το 1936 και έχει ως θέμα τον Εσθονικό Πόλεμο της Ανεξαρτησίας. Το 2002 μεταφέρθηκε στον κινηματογράφο.

 Τα Ονόματα στο Μάρμαρο βασίζονται στις προσωπικές εμπειρίες του κατά τον Εσθονικό Πόλεμο της Ανεξαρτησίας. Μέσα από τους κύριους χαρακτήρες του βιβλίου απεικονίζονται τα δύο μεγάλα πολιτικά κινήματα της εποχής, ο εθνικισμός και ο κομμουνισμός. Το βιβλίο απεικονίζει επίσης την αβεβαιότητα μεταξύ των Εσθονών εκείνη την περίοδο σχετικά με το μέλλον της χώρας. Το μυθιστόρημα διαιρείται σε τρία μέρη. Οι κύριοι χαρακτήρες του μυθιστορήματος είναι δύο αδέλφια, ο Χενν και ο Γιούχαν Άχας. Στο πρώτο μέρος, που ορίζεται στην αρχή του πολέμου, μια ομάδα φοιτητών από το Τάρτου εντάσσεται στον εσθονικό στρατό (οι περισσότεροι φοιτητές εντάσσονται αμέσως). Στην αρχή, ο Χενν Άχας διστάζει αλλά μετά την επίθεση του πατρίδα του εντάσσεται στον στρατό. Στο πρώτο μέρος, η πολιτική και οικονομική κατάσταση του έθνους περιγράφεται από την ομάδα των φοιτητών. Το δεύτερο μέρος περιέχει αυτοβιογραφικές αναφορές και περιγράφει την κατάσταση στο μέτωπο του πολέμου και τις εμπειρίες των στρατιωτών. Το τρίτο μέρος του μυθιστορήματος επικεντρώνεται στο τελικό στάδιο του πολέμου και ειδικότερα στη Συνθήκη του Τάρτου, η οποία αναγνώρισε την ανεξαρτησία της Εσθονίας. Το βιβλίο τελειώνει με την ομάδα των φοιτητών να επιστρέφει στα σπίτια τους. Το 1937 ο Άλμπερτ Κίβικας έλαβε το Κρατικό Βραβείο Μεγαλύτερων από την Εσθονική Εταιρεία Λογοτεχνίας για το Ονόματα σε Μάρμαρο. Αυτό οδήγησε το 1939 στη δημοσίευση μιας θεατρικής έκδοσης του μυθιστορήματος. Χωριζόταν σε τρεις πράξεις και περιείχε 109 σελίδες. Το ομώνυμο έργο ήταν σκηνοθεσία του Αντς Λάουτερ και η πρεμιέρα του έγινε στις 24 Φεβρουαρίου 1939. Ο ρόλος του Χενν Άχας παίζεται από τον Τέες Κόππελ. Το 2002 κυκλοφόρησε στην Εσθονία μια ταινία με το ίδιο όνομα και με βάση το μυθιστόρημα. Ήταν σκηνοθεσία του Έλμο Νιγκάνεν, και ο Πρίιτ Βόιγκεμαστ πρωταγωνίστησε παίζοντας τον ρόλο του κύριου χαρακτήρα, του Χενν Άχας. Η Ονόματα στο Μάρμαρο είναι η μεγαλύτερη σε προϋπολογισμό εγχώρια κινηματογραφική ταινία της Εσθονίας και η πιο επιτυχημένη ταινία στην Εσθονία όσον αφορά τα κέρδη του box office.
Ουόρεν Λο

Ο Ουόρεν Λο (αγγλικά: Warren Low, 12 Αυγούστου 1905 – 27 Ιουλίου 1989) ήταν ένας γνωστός Αμερικανός μοντέρ. Μεταξύ άλλων εργάσθηκε στις ταινίες Το ξέσπασμα μιας ψυχής, Το στιγματισμένο ρόδο κ.ά. Υπήρξε ένας από τους πρωτομάστορες της Ένωσης Αμερικανών Μοντέρ, οι οποίοι, αργότερα, τον τίμησαν.

 Η Ζωή του Εμίλ Ζολά (1937) Το γράμμα (1940) Το ξέσπασμα μιας ψυχής 1942) Ξαναγύρισε, μικρή μου Σέμπα (1952) Το στιγματισμένο ρόδο (1955) Kay Weniger: Das große Personenlexikon des Films. Band 5, S. 113f. Schwarzkopf & Schwarzkopf, Berlin 2001, ISBN 3-89602-340-3. Ουόρεν Λο στην IMDb Warren Law στο TCM
Λευκοχώρι Αρκαδίας

Για συνώνυμους οικισμούς στην Ελλάδα δείτε το λήμμα: Λευκοχώρι Το Λευκοχώρι, παλαιότερα γνωστό ως Ρεκούνι, είναι χωριό του Νομού Αρκαδίας, το οποίο υπάγεται στον Δήμο Γορτυνίας.Ο οικισμός έχει πληθυσμό 67 κατοίκους (Απογραφή 2011) και αποτελεί έδρα της ομώνυμης Τοπικής Κοινότητας όπου σε αυτήν ανήκουν και οι οικισμοί Τουθόα και Φούσκαρη και η οποία έχει συνολικό πληθυσμό 132 κατοίκους.

 Βρίσκεται χτισμένο σε υψόμετρο περίπου 580 μέτρων σε βουνοπλαγιά επί της βόρειας πλευράς του φαραγγιού του Τουθόα ποταμού (Λαγκαδινό ρέμα), καθώς και σε απόσταση περίπου 8 χιλιομέτρων δυτικά από τα Λαγκάδια. Επίσης, απέχει από τα Τρόπαια, όπου βρίσκονται προς τα βόρεια-βορειοδυτικά, περίπου 10 χιλιόμετρα.Μέρος του οικισμού βρίσκεται επί της Εθνικής Οδού Πύργου-Τριπόλεως (μέσω Αρχαίας Ολυμπίας και Βυτίνας). Η εξέλιξη του πληθυσμού του οικισμού, σύμφωνα με τις εθνικές απογραφές των τελευταίων τριών δεκαετιών, έχει ως εξής: Η κεντρική εκκλησία του χωριού είναι αφιερωμένη στον Άγιο Δημήτριο (πολιούχος του χωριού). Στο χωριό υπάρχει και λαογραφικό μουσείο που συστεγάζεται σε κτίριο μαζί με το τοπικό ιατρείο. Στην περιοχή υπάρχουν: νερόμυλος, νεροτριβή, δύο πετρόχτιστα γεφύρια και παραδοσιακά πέτρινα σπίτια και βρύσες. Λευκοχωρίτες έχουν ιδρύσει το έτος 1947 την Ένωση Απανταχού Λευκοχωριτών «Ο Άγιος Δημήτριος», η οποία εδρεύει-στεγάζεται στην Αθήνα και επί της οδού Γλάδστωνος 5. Ο σύλλογος εκδίδει από το 1977 (συνεχώς μέχρι σήμερα) εφημερίδα με την ονομασία «Λευκοχώρι». Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Ιστοσ.: Eetaa.gr / Ε.Ε.Τ.Α.Α. - Διοικητικές μεταβολές της Τ.Α.: Λευκοχώρι. Ανάκτηση: 07/06/2019. Ιστοσ.: Eetaa.gr / Ε.Ε.Τ.Α.Α. - Διοικητικές μεταβολές της Τ.Α.: Κοινότητα Λευκοχωρίου. Ανάκτηση: 07/06/2019. Ιστοσ.: 5a.arch.ntua.gr / Εθνικό Μετσόβιο Πολυτεχνείο - Σχολή Αρχιτεκτόνων-Μηχανικών: Πληροφορίες για το Λευκοχώρι. Ανάκτηση: 07/06/2019. Incardia.gr: Λευκοχώρι. Ανάκτηση: 07/06/2019. Arcadia.ceid.upatras.gr: Λευκοχώρι. Ανάκτηση: 07/06/2019. ExploringGreece.gr: Λευκοχώρι. Ανάκτηση: 07/06/2019.
Anya (τραγούδι των Deep Purple)

Anya είναι ο τίτλος του τραγουδιού του χαρντ ροκ συγκροτήματος Deep Purple, το οποίο κυκλοφόρησε σε μορφή CD σινγκλ τον Ιούλιο του 1993. Το τραγούδι αυτό, συμπεριλαμβάνεται στο δίσκο "The Battle Rages On" του οποίου είναι το τρίτο κομμάτι.

 Το τραγούδι ξεκινάει με μία εισαγωγή της κιθάρας του Ρίτσι Μπλάκμορ, πριν σε συνδυασμό με τα πλήκτρα δώσει το βασικό ριφ του τραγουδιού. Οι στίχοι του Ίαν Γκίλαν μιλούν για ένα πνεύμα της ελευθερίας που ζει στις πεδιάδες και λίμνες της Ουγγαρίας και εξυμνείται από τους Τσιγγάνους της περιοχής. Το σινγκλ κυκλοφόρησε σαν promo μαζί με μέρη από τρία άλλα τραγούδια του άλμπουμ. Επίσης, κυκλοφόρησε στην Ευρώπη και την Ιαπωνία μαζί με το "One Man's Meat".Τα κομμάτια του ήταν τα εξής: Anya (Blackmore, Gillan, Glover, Lord) - 4:57 One Man's Meat (Blackmore, Gillan, Glover) - 4:38 Το "Anya" συμπεριλήφθηκε στις ζωντανές εμφανίσεις των Deep Purple από το 1993 και την περιοδεία για το "The Battle Rages On" μέχρι και το 1995 και τις πρώτες εμφανίσεις του συγκροτήματος με τον νέοεισελθόντα κιθαρίστα Στηβ Μορς. Ζωντανά ηχογραφημένα άλμπουμ στα οποία υπάρχουν εκτελέσεις του "Anya" είναι τα εξής: Come Hell or High Water (1994) Live in Europe 1993 (2006)Επίσης, έχει συμπεριληφθεί στα εξής bootleg: Brixton Academy In Your Trousers Ritchie's Last Gig The Battle Flying In A Purple Dream Purple SunriseΑπό αυτά, τα πρώτα είναι ηχογραφημένα με τον Ρίτσι Μπλάκμορ, όπως και οι επίσημες κυκλοφορίες, στο τέταρτο και πέμπτο bootleg παίζει κιθάρα ο Τζο Σατριάνι και στο τελευταίο εξ' αυτών ο Στηβ Μορς. Το 'Anya" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής: Ίαν Γκίλαν - φωνητικά Ρίτσι Μπλάκμορ - κιθάρα Τζον Λορντ - πλήκτρα Ρότζερ Γκλόβερ - μπάσο Ίαν Πέις - τύμπανα The Complete Deep Purple, Michael Heatley, Reynolds & Hearn, 2005 Στίχοι του Anya Guitar Tabs
Βαρβάρα (γλυκό)

Ο ασουρές (αρσ. ουσ., τουρκικά: Aşure) ή βαρβάρα (θηλ. ουσ.) είναι ένα γλυκό, γνωστό στους Τούρκους και ως το γλυκό του Νώε, το οποίο παραδοσιακά υπάρχει στην Ελλάδα και στην Τουρκία, αλλά είναι διαδεδομένο και στην περιοχή της Μέσης Ανατολής. Το γλυκό εμφανίζεται στην παράδοση τόσο των χριστιανών όσο και των μουσουλμάνων των περιοχών αυτών. Περιέχει ένα μείγμα από σπόρους, όσπρια, όπως φασόλια και ρεβίθια, σιτάρι, ξηρούς καρπούς και φρούτα και σερβίρεται ζεστό, πασπαλισμένο με κανέλα και γαρνιρισμένο με ξηρούς καρπούς, ρόδι, σταφίδες κλπ.

 Οι μουσουλμάνοι το σερβίρουν τον πρώτο μήνα του Ισλαμικού ημερολογίου Μουχαρέμ και συγκεκριμένα στις 10 του μήνα όταν γιορτάζεται η Ημέρα του Ασουρέ (Τουρκικά: Aşure Günü). Στην Ελλάδα και συγκεκριμένα στην Δυτική Θράκη το γλυκό γίνεται με κοπανισμένο σε γουδί σιτάρι, το οποίο βράζεται και ανακατεύεται με κοπανισμένο, ψημένο σουσάμι, αμύγδαλα, καρύδια και γλυκαίνεται με πετιμέζι, χυμό ροδιών, χουρμάδες, σύκα ή ζάχαρη. Στους Έλληνες χριστιανούς είναι γνωστό και ως βαρβάρα, από την εορτή της Αγίας Βαρβάρας, κατά την οποία φτιάχνεται και μοιράζεται συμβολίζοντας την πανσπερμία. Το ίδιο γλυκό κάνουν και οι Έλληνες μουσουλμάνοι της Θράκης γιορτάζοντας την Ημέρα του Ασουρέ, το οποίο μοιράζουν σε γείτονες. Ασουρές - συνταγή Ασουρές - συνταγή Βαρβάρα με νισεστέ - συνταγή Βέφα Αλεξιάδου, Ασουρές (Βαρβάρα).
Πετρονίλα ντε Μιθ

Η Πετρονίλα ντε Μιθ (αγγλικά: Petronilla de Meath, π. 1300 - 3 Σεπτεμβρίου 1324) ήταν υπηρέτρια της Άλις Κίτελερ, της πρώτης γυναίκας που καταδικάστηκε με την κατηγορία της μαγείας στην Ιρλανδία. Η Πετρονίλα κατηγορήθηκε πως ήταν συνεργός της Κίτελερ και τελικά εκτελέστηκε υπό την κατηγορία της αίρεσης το 1324 και έτσι έγινε η πρώτη γνωστή εκτέλεση ανθρώπου με την κατηγορία της αίρεσης στην Ιρλανδία και την Αγγλία.

 Ο επίσκοπος του Οσόρι, Ρίτσαρντ Λέντρεντ, που έμεινε γνωστός ως "μάστιγα των αιρετικών και των μαγισσών" απέδωσε στην ευγενή Άλις Κίτελερ και τους συνεργούς της μεταξυ των οποίων και την Πετρονίλα επτά κατηγορίες: Ότι αρνούνται τον Χριστό και την Εκκλησία Ότι θυσιάζουν ζώα και σκορπίζουν τα κομμάτια τους στους δρομους ως θυσία σε κάποιον δάιμονα επικαλούμενοι τη βοήθειά του Ότι έκλεψαν τα κλειδιά της εκκλησίας και τελούσαν συγκεντρώσεις εκεί τα βράδια Ότι τοποθέτησαν μέσα στο κρανίο ενός ληστή εντόσθια κόκορα, σκουλίκια, νύχια νεκρών, τρίχες και ρούχα από αρσενικά μωρά που είχαν πεθάνει πριν να βαφτιστούν Ότι με αυτά έφτιαξαν μαγικό φίλτρο με το οποίο έκαναν τους ανθρώπους να αγαπούν, να μισούν, να σκοτώνουν και να κάνουν κακό στους χριστιανούς Ότι η Κίτελερ ειδικά συνοδεύονταν από έναν δαίμονα με τον οποίον είχε σαρκικές σχέσεις και ο οποιός εμφανίζονταν με τη μορφή γάτας, μαύρου σκύλου ή μαύρου άντρα και από τον οποίον είχε αποκτήσει την περιουσία της Ότι η Κίτελερ (που είχε παντρευτεί τέσσερις φορές) είχε χρησιμοποιήσει μαγεία για να σκοτώσει κάποιους από τους συζύγους της ή για να κάνει άλλους να την ερωτευθούν με αποτέλεσμα να δώσουν σε εκείνη και τον γιο της την περιουσία τους.Οι κατηγορίες αυτές προήλθαν κατά κύριο λόγο από τα παιδιά που είχαν αποκτήσει οι σύζυγοί της από προηγούμενους γάμους.Η δίκη που ακολούθησε έλαβε χώρα πριν να δημιουργηθεί επίσημη απαγόρευση της μαγείας στην Ιρλανδία και γι΄αυτό έγινε με βάση τον εκκλησιαστικό κανόνα περί αιρέσεως και όχι με βάση το αγγλικό δίκαιο σύμφωνα με το οποίο θεωρούνταν πταίσμα.Η Κίτελερ διέφυγε στη Φλάνδρα ή την Αγγλία αλλά οι υπόλοιποι κατηγορούμενοι φυλακίσθηκαν στο Κίλκενι και υπέστησαν βασανιστήρια προκειμένου να ομολογήσουν κάτι πο τελικά φυσικά και έγινε. Η Πετρονίλα τότε εξαναγκάστηκε να κάνει δημόσια δήλωση περί της ενοχής της κυρίας της και μετά μαστιγώθηκε και καταδικάστηκε να καεί στην πυρά με την κατηγορία της αίρεσης. Εκτελέστηκε στις 3 Σεπτεμβρίου 1324. Έτσι έγινε η πρώτη γνωστή περίπτωση ανθρώπου που εκτελέστηκε με την κατηγορία της αίρεσης στην Ιρλανδία και την Αγγλία.Η Πετρονίλα του Μιθ αναφέρεται στο έργο της Τζούντι Σικάγο «Το Δείπνο».
Επαρχία Κουάντο Κουμπάνγκο

Το Κουάντο Κουμπάνγκο (πορτογαλικά: Cuando Cubango, Ουμπούντου: Kwando Kubango Volupale) είναι επαρχία της Ανγκόλας με έκταση 199.049 χλμ2 και πληθυσμό 534.002 κατοίκους το 2014.Το Μενόνγκουε είναι η πρωτεύουσα της επαρχίας. Ο κυβερνήτης της επαρχίας είναι ο Ζούλιο Μαρσελίνο Βιέιρα Μπέσα από τον Ιούλιο του 2019. Το όνομα της επαρχίας προέρχεται από το όνομα των ποταμών Κουάντο και Κουμπάνγκο, που ρέουν από τα ανατολικά και δυτικά άκρα της επαρχίας, αντίστοιχα.

 Το Κουάντο Κουμπάνγκο διασχίζεται από τη βορειοδυτική γραμμή ίσου γεωγραφικού πλάτους και μήκους. Βρίσκεται στα ακραία νοτιοανατολικά της Ανγκόλας. Στα βόρεια και βορειοανατολικά συνορεύει με την επαρχία Μοξίκο και στα δυτικά με τις επαρχίες Ουίλα και Κουνένε. Στα νότια του Κουάντο Κουμπένγκε συνορεύει με τη Ναμίμπια και στα ανατολικά με τη Ζάμπια. Η επαρχία του Κουάντο Κουμπάνγκο περιέχει τις ακόλουθες κοινότητες (comunas) ταξινομημένες στους αντίστοιχους δήμους τους: Δήμος Καλάι - Καλάι, Μαβένγκε, Μάουε Δήμος Κουάνγκαρ - Κάιλα, Κουάνγκαρ, Σαβάτε Δήμος Κουίτο Κουαναβάλε - Κουίτο Κουαναβάλε, Λόνγκα, Λουπίρε, Μπάισο Λόνγκα Δήμος Κούτσι - Βισάτι, Κουτάτο, Κούτσι, Τσινγκουάνζα Δήμος Μαβίνγκα - Κουνζάμπα Ντίμα, Κουτουίλε, Λουένγκε, Μαβίνγκα Δήμος Μενόνγκουε - Καϊούντο, Κουέιο, Μενόνγκουε, Μισόμπο Δήμος Νάνκοβα - Νάνκοβα, Ρίτο Δήμος Ντιρίκο - Μουκούσο, Ντίρικο, Σαμαβέρα Δήμος Ριβούνγκο - Ζάμπα-Κουέιο, Λουιάνα, Μαΐνια Νερικίνια, Τσιπούντο, Ριβούνγκο Γεωγραφικές πληροφορίες επαρχίας στο geoview.info
Η ντυμένη μάχα

Η ντυμένη μάχα (Ισπανικά: La maja vestida) είναι μια ελαιογραφία που φιλοτέχνησε ο Ισπανός ζωγράφος και χαράκτης Φρανθίσκο Γκόγια την περίοδο 1807-1808. Μαζί με το «ταίρι» του, τον πίνακα Η γυμνή μάχα (La maja desnuda) (1797-1800), βρίσκεται στο Μουσείο ντελ Πράδο. Ο όρος μάχα αποτελούσε κοινή ονομασία για τους Ισπανούς της εποχής, για τους άνδρες (μάχο) και για τις γυναίκες (μάχα), χαμηλών κοινωνικών τάξεων που ξεχώριζαν με το εξεζητημένο ντύσιμό τους και τους τρόπους τους, του οποίους απεικόνιζε συχνά ο Γκόγια στα έργα του.

 Παλαιότερα υπήρχε η, λανθασμένη, αντίληψη πως η εικονιζόμενη είναι η Δούκισσα της Άλμπα. Επίσης έχει εκφραστεί η άποψη ότι ίσως είναι η Pepita Tudó, που ήταν ερωμένη του Γοδόι από το 1797. Η κοπέλα είναι ξαπλωμένη πάνω στο ντιβάνι από πράσινο βελούδο, με μεταξωτά μαξιλάρια και ένα κεντημένο σεντόνι, σχηματίζοντας μία διαγώνιο. Η πρωταγωνίστρια εκτίθεται με τα χέρια ανασηκωμένα πίσω από το κεφάλι και κοιτάζει άμεσα τον θεατή. Πιθανότατα, αμέσως μετά την ολοκλήρωση της γυμνής μάχα, ο Γοδόι παρήγγειλε στον Γκόγια τη ντυμένη μάχα, έτσι ώστε να δείχνει στους καλεσμένους του είτε τον έναν πίνακα είτε τον άλλον, ανάλογα με την ιδιότητά τους και με τις απόψεις τους περί ηθικής. Η παλαιότερη καταγεγραμμένη αναφορά στο έργο εντοπίζεται στην απογραφή της ιδιοκτησίας του Γοδόι - στην απογραφή συμπεριλαμβάνεται και η γυμνή μάχα - που έκανε ο Frédéric Quillet, πράκτορας του Χοσέ Βοναπάρτη το 1808. Αργότερα, το 1813, οι δύο γυναίκες περιγράφονται ως τσιγγάνες, στην απογραφή της ιδιοκτησίας του Γοδόι που κατασχέθηκε από τον βασιλιά Φερνάντο VII. Από το 1808 έως το 1813 το έργο βρισκόταν στην Ακαδημία Καλών Τεχνών του Σαν Φερνάνντο αλλά οι δύο πίνακες, Η γυμνή μάχα και Η ντυμένη μάχα κατασχέθηκαν μέχρι το 1836 και τον Νοέμβριο του 1814 Ο Γκόγια κλήθηκε από την Ιερά Εξέταση σε απολογία για τη «γυμνή γυναίκα στο κρεβάτι» που είχε ζωγραφίσει. Η υπόθεση τελικά θα «κουκουλωθεί» - πιθανώς χάρη σε παρέμβαση του Antonio Maria Galarza, μέλους του συμβουλίου της Ιεράς Εξέτασης και συγγενή της πεθεράς του γιου του, Χαβιέ - αλλά από τότε η Ιερά Εξέταση θα παρακολουθεί στενά τις κινήσεις και τις καλλιτεχνικές δραστηριότητες του εβδομηντάχρονου πλέον Γκόγια. Το 1836 ο πίνακας επέστρεψε στην Ακαδημία Καλών Τεχνών του Σαν Φερνάνντο όπου και παρέμεινε μέχρι το 1901. Το έτος αυτό το έργο θα μεταφερθεί στο Μουσείο ντελ Πράδο, όπου βρίσκεται μέχρι σήμερα.
NGC 4733

Ο NGC 4733 είναι ελλειπτικός γαλαξίας ο οποίος απέχει περίπου 50,8 εκατομμύρια έτη φωτός και βρίσκεται στον αστερισμό Παρθένο. Ανακαλύφθηκε από τον αστρονόμο Ουίλιαμ Χέρσελ (William Herschel) στις 15 Μαρτίου 1784 και ανήκει στο Σμήνος γαλαξιών της Παρθένου.

 NGC 4477 NGC 4620 Δεδομένα για το NGC 4733 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 4733 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 4733 στο Wikimedia Commons
Βραβεία της Ένωσης Κριτικών Κινηματογράφου του Λος Άντζελες 2014

Τα 40α Βραβεία της Ένωσης Κριτικών Κινηματογράφου του Λος Άντζελες (αγγλικά: Los Angeles Film Critics Association Awards), απονεμήθηκαν για να τιμήσουν την καλύτερη κινηματογραφική παραγωγή του 2014.

 Καλύτερη Ταινία: Boyhood Επιλαχών: The Grand Budapest Hotel Καλύτερη Σκηνοθεσία: Richard Linklater – Boyhood Επιλαχών: Γουές Άντερσον – The Grand Budapest Hotel Α' Ανδρικός Ρόλος: Τομ Χάρντι – Locke Επιλαχών: Μάικλ Κίτον – Birdman Α' Γυναικείος Ρόλος: Πατρίσια Αρκέτ – Boyhood Επιλαχούσα: Τζούλιαν Μουρ – Still Alice Β' Ανδρικός Ρόλος: J. K. Simmons – Whiplash Επιλαχών: Έντουαρντ Νόρτον – Birdman Β' Γυναικείος Ρόλος: Agata Kulesza – Ida Επιλαχών: Rene Russo – Nightcrawler Καλύτερο Σενάριο: Γουές Άντερσον – The Grand Budapest Hotel Επιλαχών: Alejandro G. Iñárritu, Nicolás Giacobone, Alexander Dinelaris Jr., and Armando Bó – Birdman Καλύτερου Διευθυντή Φωτογραφίας: Emmanuel Lubezki – Birdman Επιλαχών: Dick Pope – Mr. Turner Καλύτερο Μοντάζ: Sandra Adair – Boyhood Επιλαχών: Barney Pilling – The Grand Budapest Hotel Καλύτερος Σχεδιασμός Παραγωγής: Adam Stockhausen – The Grand Budapest Hotel Επιλαχών: Ondřej Nekvasil – Snowpiercer Καλύτερη Μουσική (TIE): Jonny Greenwood – Inherent Vice Mica Levi – Under the Skin Καλύτερη Ξενόγλωσση Ταινία: Ida • Poland Επιλαχών: Winter Sleep • Turkey Καλύτερο Ντοκιμαντέρ/Μη Κινιματογραφική Ταινία: Citizenfour Επιλαχών: Life Itself Καλύτερη Ταινία Κινουμένων Σχεδίων: The Tale of the Princess Kaguya Επιλαχών: The Lego Movie Βραβείο Νέας Γενιάς: Ava DuVernay Βραβείο Επιτευγματος Καριέρας: Τζίνα Ρόουλαντς The Douglas Edwards Experimental/Independent Film/Video Award: Walter Reuben – The David Whiting Story Ο Επίσημος ιστότοπος
The Telegraph

The Telegraph είναι ο τίτλος καθημερινής πρωινής εφημερίδας μεγάλου μεγέθους φύλλων. Το περιεχόμενό χαρακτηρίζεται κυρίως συντηρητικό. Διανέμεται στο Ηνωμένο Βασίλειο και διεθνώς. Ιδρύθηκε από τον Άρθουρ Μπ. Σλάι τον Ιούνιο το 1855 για να εκτοξεύσει μια προσωπική διαμαρτυρία εναντίον του μελλοντικού αρχηγού του βρετανικού στρατού, του πρίγκιπα Γεώργιου, του Δούκα του Κέμπριτζ, ως The Telegraph and Courier και από το 2004 ανήκει στους Ντέιβιντ και Φρέντερικ Μπάρκλεϊ. Είναι η αδελφή εφημερίδα της The Sunday Telegraph. Διοικείται ξεχωριστά με διαφορετικό προσωπικό συντακτών, αλλά συχνά παρουσιάζονται κοινές ιστορίες στα φύλλα τους και οι δύο εφημερίδας μοιράζονται την ίδια ιστοσελίδα.

 Σύμφωνα με μια έρευνα της MORI που διεξήχθη το 2005, το 64% των αναγνωστών της σκόπευαν να ψηφίσουν το Συντηρητικό Κόμμα στις επερχόμενες εκλογές. Είχε κατά μέσο όρο καθημερινή κυκλοφορία 634.113 φύλλων τον Ιούλιο του 2011 (σε σχέση με τα 441.205 της εφημερίδας The Times). Σύμφωνα με τον ανεξάρτητο πάροχο στοιχείων διαδικτυακής επισκεψιμότητας Similar Web, η ιστοσελίδα του The Daily Telegraph ήταν η 39η σε επισκεψιμότητα ιστοσελίδα στο Ηνωμένο Βασίλειο και 2η μεταξύ των ειδησεογραφικών ιστοσελίδων, προσελκύοντας πεισσότερο από 65 εκατομμύρια επισκέπτες σε μηνιαία βάση. Επίσημη ιστοσελίδα Αρχειοθετήθηκε 2018-01-25 στο Wayback Machine. Η ψηφιακή έκδοση της εφημερίδας
Περιφερειακό αστικό πάρκο του Μόντε Ορλάντο

Το Περιφερειακό αστικό πάρκο του Μόντε Ορλάντο είναι μια προστατευόμενη φυσική περιοχή στην πόλη Γκαέτα (Λατίνα),που βρίσκεται στο ακρωτήριο της πόλης, που ονομάζεται Μόντε Ορλάντο, το οποίο καταλαμβάνει περίπου τα 3/4 της έκτασής της.

 Το Μόντε Ορλάντο είναι ένα υψηλό ακρωτήρι με στάθμη θαλάσσης 171, στην επαρχία της Λατίνα, όπου βρίσκεται η πόλη Γκαέτα, και είναι μια φυσική προέκταση προς το Τυρρηνικό Πέλαγος, των Ορέων Αουρούντσι (Προαπέννινο του Λάτσιο). Το Όρος, εκτός της νότιας πλευράς του, δεν κατοικείται καθώς καλύπτεται από δάση. Το Μόντε Ορλάντο συνδέεται με την ηπειρωτική χώρα με μια ελαφρώς λοφώδη λωρίδα γης (τον ισθμό), όπου εκεί βρίσκεται το χωριό, η σύγχρονη συνοικία, και από τη μια πλευρά το πολιτικό και το στρατιωτικό λιμάνι, και από την άλλη πλευρά η παραλία Σεράπο. Το έδαφος αποτελείται σχεδόν αποκλειστικά από ασβεστόλιθο του μεσο-καινοζωικού αιώνα (190-25 εκατομμύρια χρόνων), το υπόλοιπο έδαφος αποτελείται από βράχια, ρήγματα, κοκκινόχωμα και σπήλαια (μεταξύ άλλων και το Σπήλαιο του Τούρκου). Πρέπει να σημειωθεί η ύπαρξη απολιθωμάτων βενθικών τρηματοφόρων, ασβεστούχων θαλάσσιων φυκών και ρουδιστών. Το Πάρκο ιδρύθηκε με τον περιφερειακό νόμο ΝΟ.47, της 22ης Οκτωβρίου 1986 και έχει έκταση 53 εκτάρια + 7 (συμπεριλαμβανομένης της ηπειρωτικής χώρας), + άλλα 30 στο βυθό της θάλασσας. Μέγιστο ύψος 171 μέτρα, όπου βρίσκεται το μαυσωλείο του Λούτσιο Μουνάτζιο Πλάνκο. Τον 16ο αιώνα ενσωματώθηκε στο φρούριο της Γκαέτας. Μέσα στο πάρκο μπορεί κανείς να θαυμάσει την Μοντάνια Σπακάτα, ένα είδος μνημείου κοντά στην θάλασσα, όπου σχηματίζει ένα είδος φαραγγιού με θέα τη Τυρρηνική θάλασσα, ιδιαίτερα ελκυστικά και επισκέψιμα απ 'ευθείας από το λόφο. Αμέσως πριν από αυτό, μπορεί κανείς να θαυμάσει το Σπήλαιο του Τούρκου. Στην κορυφή του Μόντε Ορλάντο βρίσκεται το μαυσωλείο, που χτίστηκε το 22.π.Χ.,του Λούτσιο Μουνάτζιο Πλάνκο, ρωμαίος ύπατος, ο οποίος πέθανε στην Γκαέτα. Η βλάστηση κυριαρχείται από κλασικούς μεσογειακούς θάμνους, ενώ η πανίδα από τον Σκαντζόχοιρο, τη Μυγαλή, το Φίδι της Γυάρου, το Πετρίτη, τον Κορμοράνο, το Νυχτοκόρακα, τον Σφηκιάρη, το Μελισσοφάγο κλπ. Τα μονοπάτια επιτρέπουν την πεζοπορία όπως και ποδηλασία ανάμεσα στο πράσινο και στο μεγαλείο της θέας. Μόνο σε ορισμένες παράκτιες περιοχές του Μόντε Ορλάντο, επιτρέπεται το ψάρεμα, τις οποίες δεν διαχειρίζεται ο διευθυντής του πάρκου. Υπάρχουν επίσης πολλές διαδρομές για αθλητική ορειβασία αλλά και για παραδοσιακή ορειβασία στο βράχο με θέα τη θάλασσα. Η μπλε Όαση Μόντε Ορλάντο Λίστα ιταλικών προστατευόμενων περιοχών Οι φυσικές προστατευόμενες περιοχές της Λάτσιο Γκαέτα Περιφερειακό Πάρκο της Ακτής του Οδυσσέα Μοντάνια Σπακάτα «Parco Regionale Urbano "Monte Orlando" (Πάρκο του Μόντε Ορλάντο)». www.libero.it. Ανακτήθηκε στις 30 Δεκεμβρίου 2018.
Εθνική Βιβλιοθήκη της Αλβανίας

Η Εθνική Βιβλιοθήκη της Αλβανίας (αλβανικά: Biblioteka Kombëtare e Shqipërisë‎) είναι αλβανική εθνική βιβλιοθήκη με έδρα την πρωτεύουσα, τα Τίρανα. Ιδρύθηκε το 1920 και εγκαινιάστηκε στις 10 Δεκεμβρίου 1922.

 Η Εθνική Βιβλιοθήκη της Αλβανίας είναι ο πρωταρχικός εθνικός πολιτιστικός θεσμός και ο παλαιότερος στο αλβανικό κράτος. Η βιβλιοθήκη καταλαμβάνει δύο κτίρια, είναι οργανωμένη και λειτουργεί υπό την εποπτεία του Υπουργείου Τουρισμού, Πολιτισμού, Νεότητας και Αθλητισμού. Η βιβλιοθήκη, που εδρεύει στα Τίρανα, είναι υπεύθυνη για τη συλλογή, επεξεργασία, αποκατάσταση, διατήρηση και διάθεση στο κοινό της γραπτής πολιτιστικής κληρονομιάς του αλβανικού λαού. Σε εθνικό επίπεδο οργανώνει τη βιβλιοθήκη και τη συνεχή επαγγελματική εκπαίδευση και είναι το ερευνητικό κέντρο έρευνας στον τομέα της βιβλιοθηκονομίας, το καταλογογραφικό κέντρο, τον εθνικό οργανισμό ISBN και το μοναδικό κέντρο συντήρησης και αποκατάστασης ειδικών συλλογών. Το αρχείο της περιλαμβάνει συνολικά 1.169.767 βιβλία, περιοδικά, χάρτες, ατάλες, μικροφίλμ και άλλα υλικά βιβλιοθήκης. Οι ειδικές συλλογές είναι πολύτιμες για τον εθνικό και τον ευρωπαϊκό πολιτισμό. Η βιβλιοθήκη είναι ανοιχτή 72 ώρες την εβδομάδα σε άτομα άνω των 16 ετών. Οι χρήστες μπορούν να δανειστούν υλικά βιβλιοθήκης ή να τα χρησιμοποιήσουν στις αίθουσες ανάγνωσης. Ο ιστότοπος της βιβλιοθήκης επιτρέπει στους χρήστες να αναζητούν έναν κατάλογο καθώς και υπηρεσίες, όπως τον OPAC, ψηφιοποιημένους καταλόγους και ψηφιακές συλλογές. Η βιβλιοθήκη επίσης διοργανώνει εκθέσεις, προσφορές βιβλίων, συνέδρια και ούτω καθεξής. Ως νόμιμος οργανισμός κατάθεσης, η βιβλιοθήκη δημοσιεύει την Εθνική Βιβλιογραφία. Για το εθνικό δίκτυο βιβλιοθηκών δημοσιεύει την επιστημονική-πολιτιστική αναθεώρηση Bibliothecae, εγχειρίδια, επαγγελματίες οδηγούς και εγχειρίδια. Είναι μέλος της Διεθνής Ομοσπονδίας Ενώσεων Βιβλιοθηκονόμων και Ιδρυμάτων, της Ομάδας Ευρωπαϊκών Βιβλιοθηκών Έρευνας, της Διάσκεψη των Ευρωπαίων Εθνικών Βιβλιοθηκονόμων, του Συνεδρίου των Διευθυντών των Εθνικών Βιβλιοθηκών, της Ευρωπαϊκής Βιβλιοθήκης και έχει προσκληθεί επίσημα να γίνει εταίρος στην Παγκόσμια Ψηφιακή Βιβλιοθήκη. Εθνικά αρχεία της Αλβανίας Eπίσημη ιστοσελίδα
Αλονζανφάν

To Αλονζανφάν (πρωτότυπος τίτλος: Allonsanfàn) είναι ιταλική ταινία του 1974 σε σκηνοθεσία και σενάριο των αδερφών Ταβιάνι. Ο τίτλος της ταινίας προέρχεται από τις δύο πρώτες λέξεις της Μασσαλιώτιδας (Allons enfants).

 Στις αρχές του 19ου αιώνα, την περίοδο της Παλινόρθωσης των Βουρβόνων ο αριστοκρατικής καταγωγής και πρώην επαναστάτης, Φούλβιο Ιμπριάνι, επιστρέφει στο σπίτι του μετά από χρόνια αιχμαλωσίας. Δυσκολέυεται πολύ να προσαρμοστεί στη νέα του ζωή και αντιμετωπίζει προβλήματα με τη σύντροφό του. Οι παλιοί του σύντροφοι τον πείθουν να πάρει μέρος σε μια επαναστατική επιχείρηση, η οποία γίνεται αντιληπτή. Ωστόσο δεν καταφέρνουν να την αναχαιτίσουν και οι επαναστάτες μαζί με τον Φούλβιο συνεχίζουν την επιχείρησή τους. Όταν φτάνουν, ο Φούλβιο καταδίδει τους συντρόφους του στον ιερέα της περιοχής, ο οποίος ειδοποιεί τις αρχές. Όμως, ο τελευταίος επιζών της επανάστασης, ο Αλονζανφάν, ξεγελά τον Φούλβιο και του λέει πως η επανάσταση πέτυχε. Τότε, βάζει ξανά τα κόκκινα ρούχα που φορούσε όταν ήταν με τους συντρόφους, με αποτέλεσμα οι στρατιώτες να τον δουν και να τον σκοτώσουν.
Λορέντσο Πρίουλι

Ο Λορέντσο Πρίουλι (ιταλικά: Lorenzo Priuli, 1489 - 17 Αυγούστου 1559) ήταν ο 82ος Δόγης της Βενετίας (14 Ιουνίου 1556 - 17 Αυγούστου 1559). Η δόγισσα του ήταν η Ζίλια Ντάντολο (πέθανε το 1566) με την οποία απέκτησε έναν γιο, ο ίδιος ήταν στη διαθήκη του αρκετά επαναστατικός.Με τη διακριτική του πορεία εμφανίστηκε σαν ένας από τους επικρατέστερους υποψηφίους για τη διαδοχή του δόγη Φραντσέσκο Βενιέρ.

 Οι δυο πιθανότεροι διάδοχοι ήταν ο ίδιος και ο Στέφανο Τιέπολο αλλά ο γρήγορος θάνατος του δεύτερου άνοιξε τον δρόμο στον Λορέντσο για να εκλεγεί Δόγης της Βενετίας (14 Ιουνίου 1556). Τη στέψη του ακολούθησαν γιορτές τόσο επιβλητικές που έμειναν στη μνήμη του λαού μέχρι την εποχή που στέφτηκε δόγισσα η Μοροζίνα Μοροζίνι, σύζυγος του Μαρίνο Γκριμάνι το 1597. Την εποχή του δεν έγινε τίποτα σοβαρό πέρα από μερικές σοβαρές επιδημίες που θέρισαν τον πληθυσμό. Ο Λορέντσο Πρίουλι έμεινε αδιάφορος στον πόλεμο που ξέσπασε ανάμεσα στην Ισπανία και τη Γαλλία για την κατοχή της Ιταλικής χερσονήσου. Με τη Συνθήκη του Κατώ-Καμπρεζί (2 Απριλίου 1559) η Ισπανία εξήλθε του πολέμου ως ο μεγάλος νικητής, και άρχισε να παρενοχλεί έντονα τη Δημοκρατία της Βενετίας, με αποκορύφωμα τη Συνωμοσία του Μπεδμάε (1618). Ο Πρίουλι πέθανε σε ηλικία 70 ετών (17 Αυγούστου 1559). Ο τάφος του βρίσκεται στον Ναό του Σωτήρος, είναι διπλός μαζί με τον αδελφό του και κτίστηκε την περίοδο (1578 - 1582) με σχέδια του Τσεζάρε Φράνκο. Οι δόγισσες της Βενετίας
High School Musical

High School Musical (επίσημος ελληνικός τίτλος: Μιούζικαλ στο Σχολείο) είναι μια πολυβραβευμένη, νεανική τηλεταινία του καναλιού της Disney. Από τότε που προβλήθηκε έχει αποκτήσει φανατικούς θαυμαστές, ενώ περισσότεροι από 8 εκατομμύρια τηλεθεατές παρακολούθησαν την πρεμιέρα. Με τη συνέχεια High School Musical 2 και την τρίτη ταινία High School Musical 3: Senior Year στους κινηματογράφους, θεωρείται απ' τις πιο πετυχημένες σειρές ταινιών της Disney.

 Ο Τρόι Μπόλτον, ένας επιτυχημένος, δεκαεπτάχρονος μπασκετμπολίστας και η Γκαμπριέλα Μοντέζ, συναντιούνται σε ένα πρωτοχρονιάτικο πάρτι. Εκεί παίρνουν μέρος σε ένα διαγωνισμό καραόκε και ανακαλύπτουν την "χημεία" μεταξύ τους όταν τραγουδάνε.μετά το πάρτι ανταλλάσσουν τηλέφωνα. Μια βδομάδα αργότερα, η Γκαμπριέλα έρχεται να φοιτήσει στο σχολείο του Τρόι. Εκεί οι δυο τους θα βάλουν υποψηφιότητα για το χειμερινό μιούζικαλ του σχολείου. Όμως, οι φίλοι του Τρόι, δηλαδή οι συμπαίκτες του στο μπάσκετ προσπαθούν να τον κάνουν να ασχοληθεί και λίγο με την ομάδα γιατί κάνει μόνο πρόβες για το μιούζικαλ. Τα ίδια λένε και οι φίλοι της Γκαμπριέλα από την επιστημονική ομάδα του σχολείου. Γι' αυτό το λόγο οι μεν και οι δε συνεργάζονται για να τους χωρίσουν. Ωστόσο, όταν κατανοούν το κακό που έκαναν, προσπαθούν να επανορθώσουν και τα καταφέρνουν. Όλα φαίνονται ότι θα πάνε καλά, όμως οι ανταγωνιστές τους στο μιούζικαλ ζητάνε τη μετάθεση της τελικής οντισιόν την ίδια ημέρα και ώρα, όπου ο Τρόι έχει τον τελικό του μπάσκετ και η Γκαμπριέλα το Τουρνουά μαθηματικών. Παρ' όλ'αυτά με τη βοήθεια των φίλων τους φτάνουν έγκαιρα στην οντισιόν και κερδίζουν, ενώ δίνουν και το πρώτο τους φιλί. Zac Efron ως Τρόι Μπόλτον Vanessa Hudgens ως Γκαμπριέλα Μοντέζ Ashley Tisdale ως Σαρπέι Έβανς Lucas Grebeel ως Ράιαν Έβανς Corbin Bleu ως Τσαν Ντάνφορθ Monique Coleman ως Τέιλορ ΜακΚέσι Bart Johnson ως Τζακ Μπόλτον Alyson Reed ως Κα Ντάρμπους Olesya Rulin ως Κέλσι Νίλσεν Chris Waren Jr. ως Ζικ Μπέιλορ Ryne Sanborn ως Τζέισον Κρός Kaycee Stroh ως Μάρθα Κοξ Μάιλι Σάιρους - Κορίτσι στην πισίνα .Έλληνες μεταγλωττιστές Δημήτρης Δημόπουλος ως Τρόι Μπόλτον/ Ζικ Μπέιλορ Αφροδίτη Αντωνάκη ως Γκαμπριέλα Μοντέζ/ Κέλσι Νίλσεν Μαριάννα Παπασάββα ως Σαρπέι Έβανς/ Κα Ντάρμπους Πέτρος Σπυρόπουλος ως Ράιαν Έβανς/ Τσαντ Ντάνφορθ Άννα Μιχαήλου ως Τέιλορ ΜακΚέσι /Μάρθα Κοξ Στέλιος Ψαρουδάκης ως Τζακ Μπόλτον/ Τζέισον Κρος Πολυμέσα σχετικά με το θέμα High School Musical στο Wikimedia Commons Iστοσελίδα της πρώτης ταινίας Ιστοσελίδα της δεύτερης ταινίας Ιστοσελίδα τρίτης ταινίας
Κιζίλ Κουμ

Η Κιζίλ Κουμ (ουζμπεκικά: Qizilqum / Қизилқум, قىزىلقۇم, καζακικά: Қызылқұм / Qızılqum / Κουζουλκούμ, قىزىلقۇم, ρωσικά: Кызылкум) είναι έρημος που βρίσκεται στην Κεντρική Ασία ανάμεσα στους ποταμούς Αμού Ντάρια και Συρ Ντάρια (Ώξος και Ιαξάρτης), στην περιοχή που ιστορικά είναι γνωστή ως Υπερωξιανή ή Σογδιανή. Το όνομά της σημαίνει «κόκκινη άμμος» στις τουρκικές γλώσσες. Σήμερα χωρίζεται μεταξύ του Καζακστάν, του Ουζμπεκιστάν και του Τουρκμενιστάν. Καλύπτει έκταση περίπου 298.000 τ.χλμ.

 Η περιοχή αποτελείται κυρίως από μια εκτεταμένη επίπεδη έκταση με υψόμετρο έως 300 μ. πάνω από τη στάθμη της θάλασσας, με πολλά βαθύπεδα και υψίπεδα. Το μεγαλύτερο μέρος της περιοχής καλύπτεται με αμμόλοφους, ενώ υπάρχουν και κάποιες οάσεις. Υπάρχουν οικισμοί κατά μήκος των ποταμών και στις οάσεις. Οι θερμοκρασίες μπορεί να είναι πολύ υψηλές κατά τους καλοκαιρινούς μήνες, από τα μέσα Μαΐου έως τα μέσα Σεπτεμβρίου. Στο Αταμιράτ, μία πόλη που βρίσκεται στις όχθες του ποταμού Αμού Ντάρια, καταγράφηκαν 52 °C τον Ιούλιο του 1983. Η πανίδα της ερήμου Κιζίλ Κουμ περιλαμβάνει τη ρωσική χελώνα (Testudo horsfieldii), μια μεγάλη σαύρα γνωστή ως Υπερκασπιανός ή ερημικός βαράνος (Varanus griseus), η οποία μπορεί να φτάσει σε μήκος το 1,6 μ. Επίσης, η Αντιλόπη σάιγκα (Saiga tatarica) μεταναστεύει περιστασιακά στο βόρειο τμήμα της ερήμου. Το 1971 ιδρύθηκε το φυσικό πάρκο Κιζίλ Κουμ στην επαρχία της Μπουχάρας με έκταση 101.000 τ.χλμ. κοντά στον οικισμό Νταργκανάτα. Η πανίδα του πάρκου περιλαμβάνει: το Βακτριανό ελάφι (ένα υποείδος του Κόκκινου ελαφιού), αγριόχοιρους (Sus scrofa), Φασιανούς (Phasianus colchicus), Χρυσαετούς (Aquila chrysaetus) κλπ. Ένα άλλο φυσικό πάρκο (ή οικολογικό κέντρο), το «Τζεϋράν», βρίσκεται 40 χλμ. νότια της Μπουχάρας. Η συνολική έκταση αυτού του πάρκου είναι 51.450 τ.χλμ.. Είναι ένα κέντρο αναπαραγωγής για σπάνια ζώα, όπως η περσική γαζέλα (Τζεϋράν, Gazella subgutturosa), το άλογο Πρζεβάλσκι (Equus ferus przewalskii), το τουρκμενικό Κουλάν (όναγρος, Equus hemionus kulan) και ο αγριόγαλος Χουμπάρα (Chlamydotis undulata). Το πάρκο ιδρύθηκε το 1977.